Virallinen lehti nro C 117 , 16/04/1998 s. 0118



KIRJALLINEN KYSYMYS E-2972/97 komissiolle esittäjä(t): Robert Sturdy (PPE) (17. syyskuuta 1997) Aihe: Merimetsopopulaatioiden koon säätely Euroopan unionissa Euroopan komissio on poistanut merimetson (Phalacrocorax carbo sinensis) direktiivin 74/409/ETY ((EYVL L 103, 25.4.1979, s. 1. )) liitteestä nro I. Tämän päätöksen vuoksi jäsenvaltioiden ei ole tarvinnut toteuttaa erityisiä toimenpiteitä tämän lajin elinympäristön säilyttämiseksi. Sisämaan yhä kasvavien merimetsopopulaatioiden kalakannalle aiheuttamat huomattavat vahingot, joista on erityisesti mainittu parlamentin päätöslauselmassa B4-0138/96 ((EYVL C 65, 4.3.1996, s. 158. )), jatkuvat edelleen. Huolimatta tämänhetkisistä tehokkaista suojelutoimenpiteistä, merimetsopopulaatioita koskevaa kansallista säätelyä rajoittavat lintudirektiivin poikkeusmääräyksiä koskevat ehdot. Bjerregaard kertoi Moscovicille (19. marraskuuta 1996), että komissio on tarkkaillut Tanskassa ja Alankomaissa Bonnin julkilausuman perusteella aloitettua toimintaa Phalacrocorax carbo -lajin kansainvälisen hallintosuunnitelman luomiseksi. Mitä toimenpiteitä aiotaan toteuttaa tällaisen suunnitelman toimeenpanemiseksi ja sisältyykö siihen toimenpiteitä, jotka kohdistuvat brittiläiseen alalajiin Phalacrocorax carbo carboon? Eikö edellä mainitut merimetsojen molemmat lajit pitäisi lisätä lintudirektiivin liitteen nro II luetteloon, jotta tällaisella kiireellisellä väliaikaisella toimenpiteellä voitaisiin ehkäistä kalakannoille aiheutuvia vahinkoja helpottamalla jäsenvaltioiden harjoittamaa säätelyä ekologisen tasapainon saavuttamiseksi (direktiivin 7 artiklan 4 kohta)? Komission jäsenen Ritt Bjerregaardin komission puolesta antama vastaus (16 päivänä lokakuuta 1997) Tanskan ja Alankomaiden aloitteesta valmisteltava merimetsojen kansainvälinen hoitosuunnitelma ei ole vielä valmis. Muuttavien luonnonvaraisten eläinten suojelemisesta tehdyn yleissopimuksen (Bonnin sopimus) sopimuspuolten konferenssissa huhtikuussa 1997 hyväksytyn suosituksen 5.3 mukaan suunnitelman olisi valmistuttava vuoden 1997 loppuun mennessä ja siinä olisi keskityttävä merimetson sinensis-alalajiin (Phalacrocorax carbo sinensis). Jäsenvaltioiden toteuttamien hoitotoimien olisi noudatettava luonnonvaraisten lintujen suojelusta annetun neuvoston direktiivin 79/409/ETY säännöksiä ((Sellaisena kuin se on viimeksi muutettuna 29. heinäkuuta 1997 annetulla direktiivillä 97/49/EY, EYVL L 223, 13.8.1997. )). Komissio jatkaa tässä yhteydessä toimia jäsenvaltioiden välisen yhteistyön ja yhteisvastuullisuuden edistämiseksi erityisesti kyseessä olevan direktiivin 16 artiklan nojalla perustetun ORNIS-komitean puitteissa. Direktiivin 79/409/ETY soveltamissäännösten tavoin on jäsenvaltioiden tehtävänä panna täytäntöön säännökset ja toimenpiteet, joista on sovittu tällaisen hoitosuunnitelman yhteydessä. Yhdistyneessä kuningaskunnassa esiintyvän atlanttisen alalajin Phalacrocorax carbo carbon osalta komissio suosittaa arvoisalle parlamentin jäsenelle, että hän ottaisi yhteyttä asiasta vastaaviin kansallisiin suojeluviranomaisiin. Komissio ei aio tällä hetkellä ehdottaa merimetson (Phalacrocorax carbo) lisäämistä lintudirektiivin liitteeseen II. Jäsenvaltiot eivät pyytäneet tätä koskevaa ehdotusta niissä keskusteluissa, jotka johtivat direktiivin muuttamiseen äskettäin siten, että merimetson sinensis-alalaji poistettiin liitteestä I. Komissio suosittelee jäsenvaltioille edelleen, että ne soveltavat asianmukaisesti ja täysimääräisesti lintudirektiivin 9 artiklassa säädettyjä poikkeuksia.